[{"text_idx": "#000000", "text": "Doned 'ra ar ger \"yoga\" ag ar Sanskrit. Sinifi 'ra dre vraz \"liammin\u0303 / erein\u0303 / unanin\u0303\". Gwrizienn ar geriou\u0300 saozneg \"yoke\", galleg \"joug\" ha brezhoneg \"Yev\" eo."}, {"text_idx": "#000001", "text": "Un doare da adliammin\u0303 ar spered hag ar c'horf an heni eo, dre labourad a\u0300r an anal hag ar meditasion dre skwer (Hentenn an emskiant hollek)."}, {"text_idx": "#000002", "text": "An asanaed (Emstummou\u0300 ar yoga) n'ind nemed arouez a lodenn \"korfel\" labour ar yoga. Dre ar re-se 'taer a benn da souplaad ha da gren\u0303faad, ar pezh a sikour get an den da chom epad pell amzer en emstummou\u0300 meditin\u0303, a zigass gwaed fresk ha linf d'an holl organou\u0300 ha sikour get ar boued da voned a\u0300r raog (efeduz eo eneb ar c'haleter)."}, {"text_idx": "#000003", "text": "Ouzhpenn ur maner giminas eo ar yoga 'p'eman\u0303 e bal (a vuzul ma 'taer boaz d'an hentenn) doned a benn a vestroniin\u0303 an anal ha moned dre-se 'barzh pep asana en un doare emskiant rik, hollek."}, {"text_idx": "#000004", "text": "Evit prederouriezh India, pleustrin\u0303 a\u0300r ar yoga a denn ivez da glask liammin\u0303 an Atman get ar Brahman (de lared eo an enev hinienel d'an Enev Hollvedel) evit gelloud achapin\u0303 ag ar Samsara (Kelc'h/sikl an adc'horfin\u0303)"}]